Source Code

***Source Code*** (títol orichinal en anglés, en aragonés ***Codigo fuent***, estrenada en Aragón con o suyo títol traduciu enta lo castellano como ***Código fuente***) ye una cinta de cine estausunidense de l'anyo 2011 de cine d'intriga d'acción de ficción dirichida por Duncan Jones seguntes un Guión orichinal de Ben Ripley, con una banda sonora orichinal de Chris Bacon, una dirección de fotografía de Don Burgess y una producción cinematografica de Mark Gordon, Jordan Wynn y Philippe Rousselet ta las productoras *[[The Mark Gordon Company]]* y *[[Vendôme Pictures]]*. Fan parte de l'elenco d'a cinta, entre d'atros actors, Jake Gyllenhaal, Michelle Monaghan, Vera Farmiga, Jeffrey Wright, Michael Arden, Russell Peters, Frédérick De Grandpré, Cas Anvar y Scott Bakula.

0 *[[capitán]]  Colter Steven* d'o *[[United States Army]]* dispierta en un vagón de ferrocarril trobando-se con que una muller que él no sabe qui ye li charra como si el conoixese, y ueito minutos dimpués una bomba escalata en o tren y se troba charrando con una atra muller que li pregunta que qui ye l'autor de l'atentau terrorista. O *capitán Colter* queda desubicau, porque creye que lo día anterior yera pilotando un helicoptero en Afganistán, pero bien luego se troba una atra vegada en o mesmo tren repetindo una y atra vegada la mesma situación: dispierta, y uieto minutos dimpués esclata la bomba y torna a trobar-se charrando con ista segunda muller que li pregunta que qui ye l'autor de l'atentau. Poquet a poquet fa investigacions sobre los pasachers dica trobar a lo culpable, a la vegada que d'una man s'enamora d'a suya companyera de viache en o tren y, d'atra man, conoix que en reaalidat él morió en Afganistán en pilotando l'helicoptero y que el son revivindo artificialment y virtual en fendo servir lo que claman "codigo fuent", que reconstruye lo pasau en fendo servir os recuerdos colectivos d'os implicaus en ixe feito, pero nomás que mientres ueito minutos. Tamién poquet a poquet se gana lo respecto d'a segunda muller con qui charra, la *capitana Colleen Goodwin*, qui prencipia a fer-li cara a lo suyo superior que quiere copntinar con os experimentos con *Colter* malas que remate con ista misión. Y *Colter* ya nomás quiere que salvar a vida a los pasacheros d'o tren, salvar a la muller d'o tren y que rematen con él.

*Source Code* s'ambienta en o suyo momento actual (2011 en Afganistan mientres a Guerra d'Afganistán y en a ciudat de Chicago en Illinois en os Estaus Unius, y las suyas escenas se filmoron en a Cité du Cinéma en Mont-reyal en Québec y en as cataractas d'o Niagara en Ontario (Canadá) y en Chicago y atros puestos en Illinois, en Minneapolis en Minnesota y en os estaus de Nueva York (incluyindo-ie la ciudat de Nueva York) y Wisconsin en os Estaus Unius.

Antiparte, *Source Code* ye una cinta que ha recibiu bels premios u nominacions, poero garra d'éls fa parte d'os premios cinematograficos mas destacaus.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos

*  ''Source Code'' en Internet Movie Database.
*  ''Source Code'' en AllMovie.
*  ''Source Code'' en FilmAffinity.
*  ''Source Code'' en Allociné.
*  ''Source Code'' en Rotten Tomatoes.
*  ''Source Code'' en Letterboxd.
*  ''Source Code'' en Box Office Mojo.
*  ''Source Code'' en TCM Movie Database.
*  ''Source Code'' en l**[[American Film Institute Catalog]]'' de l**American Film Institute*.
*  [https://www.netflix.com/title/70141646 *Source Code''] en Netflix.